CELEX: 62008TN0229
Language: lv
Date: 2008-06-13 00:00:00
Title: Lieta T-229/08: Prasība, kas celta 2008. gada 13. jūnijā — Impala /Komisija

2.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 197/33
            
         Prasība, kas celta 2008. gada 13. jūnijā — Impala/Komisija
   (Lieta T-229/08)
   (2008/C 197/58)
   Tiesvedības valoda — angļu
   Lietas dalībnieki
   
      Prasītāja: Independent Music Publishers and Labels Association (Impala, starptautiska apvienība), Brisele (Beļģija) (pārstāvji — S. Crosby, J. Golding, Solicitors, un I. Wekstein, advokāts)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas 2007. gada 3. oktobra Lēmumu lietā Nr. COMP/M.3333-Sony/BMG, ar ko uzņēmumu koncentrāciju atzīst par saderīgu ar kopējo tirgu un EEZ līguma darbību saskaņā ar Padomes Regulas (EEK) Nr. 4064/89 (1) 8. panta 2. punktu;
            
         
               —
            
            
               piespriest Komisijai atlīdzināt visus tiesāšanās izdevumus.
            
         Pamati un galvenie argumenti
   Komisija ar 2004. gada 19. jūlija Lēmumu C(2004) 2815 par saderīgu ar kopējo tirgu atzina koncentrāciju, kurā Bertelsmann AG un Sony Corporation of America ieguva kopēju kontroli pār kopuzņēmumu Sony BMG, kas apvienoja to mūzikas ierakstu uzņēmējdarbību (Lieta Nr. COMP/M.3333-Sony/BMG). Ar 2006. gada 13. jūlija spriedumu Pirmās instances tiesa Komisijas lēmumu atcēla (2). Pēc lēmuma atcelšanas lieta tika atkārtoti paziņota Komisijai, kas koncentrāciju izvērtēja atbilstoši pašreizējiem tirgus apstākļiem un ar apstrīdēto 2007. gada 3. oktobra Lēmumu C(2007) 4507 koncentrāciju atļāva kā saderīgu ar kopējo tirgu un EEZ līguma darbību.
   Prasītāja, starptautiska apvienība, kas pārstāv neatkarīgas mūzikas izdevniecības — koncentrācijas dalībnieču konkurentus, lūdz atcelt minēto lēmumu. Tā apgalvo, ka, apstiprinot koncentrāciju, Komisija ir pieļāvusi acīmredzamu kļūdu vērtējumā un/vai nav pareizi piemērojusi tiesību normas par kolektīvu dominējošu stāvokli un/vai pārkāpusi EKL 253. pantu, jo:
   
               —
            
            
               nav piemērojusi pareizo testu un pienācīgi novērtējusi kolektīva dominējoša stāvokļa esamību, nostiprināšanu vai radīšanu mūzikas fizisko ierakstu tirgū un mūzikas ierakstu digitālā formātā tirgū;
            
         
               —
            
            
               nav veikusi prognožu analīzi par to, vai koncentrācija varētu nostiprināt vai radīt kolektīvu dominējošu stāvokli mūzikas fizisko ierakstu tirgū un/vai mūzikas ierakstu digitālā formātā tirgū, un nav norādījusi pamatojumu vai pietiekamu pamatojumu par prognožu analīzes neveikšanu;
            
         
               —
            
            
               nav veikusi pienācīgu analīzi par koncentrācijas iespējamo ietekmi uz patērētāju izvēli vai kultūras daudzveidību, vai prognožu analīzi par šiem aspektiem; un
            
         
               —
            
            
               visbeidzot, nav atzinusi, ka koncentrācija nostiprināja vai radīja kolektīvu dominējošu stāvokli mūzikas fizisko ierakstu tirgū un mūzikas ierakstu digitālā formātā tirgū.
            
         
      (1)  Padomes 1989. gada 21. decembra Regula (EEK) Nr. 4064/89 par uzņēmumu koncentrācijas kontroli (OV L 395, 1. lpp., ar labojumiem OV 1990, L 257, 13. lpp.).
   
      (2)  Lieta T-464/04 Impala/Komisija, Krājums, II-2289. lpp., spriedums apelācijas tiesvedībā, lieta C-413/06 P Bertelsmann un Sony Corporation of America/Impala.